Περιβόλια Εύβοιας

Τα Περιβόλια είναι πεδινό χωριό στην κεντρική Εύβοια και την Περιφερειακή Ενότητα Εύβοιας.

Γεωγραφικά στοιχεία 
Τα Περιβόλια βρίσκονται προς τα όρια με τη νότια Εύβοια και προς τις ανατολικές ακτές του νησιού σε υψόμετρο 90 μέτρα.  Απέχουν 61χλμ. ανατολικά της Χαλκίδας και 13 χλμ. βορειοανατολικά από το Αλιβέρι (έδρα του δήμου). Βορειοανατολικά είναι οι Συκιές και η Αχλαδερή, βορειοδυτικά η Δάφνη, δυτικά το Νεοχώρι και νότια η Δροσιά. Το χωριό αναφέρεται από την εποχή της ενετοκρατίας και στη θέση του σημερινού νεκροταφείου υπάρχουν ελάχιστα λείψανα ενετικού πύργου. Το 2021 στο χώρο του Πνευματικού Κέντρου δημιουργήθηκε εκκλησιαστικό και λαογραφικό μουσείο με την έγκριση του Υπουργείου Πολιτισμού και της Εφορείας Αρχαιοτήτων Ευβοίας.

Αναφέρεται επίσημα το 1879 ως Πέριβόλια αλλά και Πύργος στο ΦΕΚ 50Α - 25/07/1879 να προσαρτάται στον τότε δήμο Αυλώνος. Σύμφωνα με το πρόγραμμα Καλλικράτης μαζί με την Αχλαδερή, τον Κάλαμο, την Κορασίδα και τις  Συκιές αποτελούν την τοπική κοινότητα Αχλαδερής που υπάγεται στη δημοτική ενότητα Αυλώνος του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 157 κατοίκους.

Παραπομπές

Χωριά του νομού Εύβοιας
Δήμος Κύμης - Αλιβερίου